**Zmluva**

**o kúpe Laserového trackera s príslušenstvom**

uzatvorená podľa § 409 a nasl. Obchodného zákonníka (zákon č. 513/1991 Zb.) v znení neskorších predpisov a na základe zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov **(ďalej len „Zmluva“)**

**Kupujúci**

**Názov: Výskumný ústav geodézie a kartografie v Bratislave**

Sídlo: Chlumeckého 4, 826 62 Bratislava

IČO: 00166251

DIČ: 2020857080

Zastúpený: Ing. Tomáš Kubasák, riaditeľ

Bankové spojenie: Štátna pokladnica

Číslo účtu- IBAN:  SK71 8180 0000 0070 0049 6757

(ďalej len **„Kupujúci“**)

a

**Predávajúci :**

**Názov:**

Sídlo:

IČO:

DIČ:

Zastúpený:

Bankové spojenie:

Číslo účtu- IBAN:

(ďalej len **„Predávajúci“ alebo „Dodávateľ“**)

(Kupujúci a Predávajúci ďalej spolu aj ako **„Zmluvné strany“)**

**Čl. I**

**Predmet kúpnej zmluvy**

1.1 Predmetom kúpnej zmluvy je Záväzok predávajúceho dodať Kupujúcemu hnuteľnú vec-tovar a previesť na Kupujúceho vlastnícke právo k tovaru. Presná technická špecifikácia tovaru je uvedená v prílohe č. 1 tejto zmluvy, ktorá je jej neoddeliteľnou súčasťou (ďalej len „Tovar“).

1.2 Predávajúci sa zaväzuje dodať Tovar v rozsahu uvedenom v Čl. I bod 1.1. tejto zmluvy a Kupujúci sa zaväzuje predmet kúpy prevziať a zaplatiť kúpnu cenu podľa Čl. II tejto zmluvy.

1.3 Zmluva sa uzatvára v súlade s podmienkami a výsledkami verejného obstarávania č. ................................................. realizovaného Kupujúcim (ďalej len „VO“).

**Čl. II**

**Kúpna cena**

2.1 Kúpna cena za predmet kúpy podľa Čl. I tejto zmluvy je stanovená podľa zákona č. 18/1996 Z. z. o cenách v znení neskorších predpisov.

2.2 Cena za celý predmet kúpy je vrátane DPH, dopravy, cla, správnych a iných poplatkov.

2.3 Kúpna cena za dodanie predmetu kúpy v zmysle Čl. I bod 1.1 tejto zmluvy:

2.3.1 **Cena bez DPH:** ...................... €

2.3.2 DPH .......%: ...................... €

**2.3.3 Cena spolu s DPH:** ...................... €

Slovom: ....................................................... EUR.

**Čl. III**

**Čas plnenia a miesto dodania**

* 1. Predávajúci sa zaväzuje splniť predmet kúpy podľa Čl. I tejto zmluvy do 42 kalendárnych dní odo dňa nadobudnutia účinnosti tejto Zmluvy.

* 1. Kupujúci môže odmietnuť prevzatie Tovaru, ak Tovar nespĺňa požadované kvalitatívne alebo iné podstatné parametre. Dopravné náklady v takomto prípade znáša Predávajúci.

* 1. Tovar prevezme poverený zamestnanec Kupujúceho. Tovar bude dodaný a prevzatý na adrese:Kupujúceho.

**Čl. IV**

**Platobné a fakturačné podmienky**

* 1. Predávajúcemu vzniká nárok na zaplatenie kúpnej ceny podľa Čl. II tejto Zmluvy na základe riadneho plnenia predmetu Zmluvy podľa Čl. I tejto Zmluvy.

* 1. Kupujúci uhradí dohodnutú kúpnu cenu Predávajúcemu po prevzatí Tovaru na základe faktúry vystavenej predávajúcim. Prílohou faktúry bude dodací list alebo preberací protokol podpísaný poverenými osobami oboch zmluvných strán.

Osoba poverená zo strany Kupujúceho na prevzatie Tovaru:

Meno: Ing. Petra Nemcová

Email: + 421 2 2081 6191

Tel.: petra.nemcova@skgeodesy.sk

* 1. Faktúra je splatná 30 kalendárnych dní.30 dňová lehota splatnosti začína plynúť odo dňa doručenia faktúry Kupujúcemu. Ak deň splatnosti faktúry pripadne na deň pracovného voľna, alebo pracovného pokoja posúva sa dátum splatnosti na najbližší pracovný deň.

* 1. Kupujúci si vyhradzuje právo vrátiť faktúru v lehote splatnosti, ak táto nemá náležitosti daňového dokladu. Dôvod vrátenia je Kupujúci povinný vyznačiť na faktúre alebo v sprievodnom liste. Doba splatnosti faktúry sa v tomto prípade posúva a začína plynúť od dňa doručenia opravenej faktúry Kupujúcemu.

**Čl. V**

**Práva a povinnosti zmluvných strán**

5.1 Predávajúci je povinný:

a) odovzdať predmet kúpy v plnom rozsahu, v dohodnutom termíne a v bezchybnom stave,

b) pri odovzdávaní predmetu kúpy protokolárne ho odovzdať zodpovednému pracovníkovi Kupujúceho v mieste dodania predmetu kúpy podľa Čl. III tejto zmluvy.

5.2 Kupujúci je povinný na výzvu Predávajúceho prevziať Tovar v dohodnutom termíne a na dohodnutom mieste.

5.3 V prípade omeškania Predávajúceho s dodaním Tovaru, má Kupujúci právo na zmluvnú pokutu vo výške 0,1% z kúpnej ceny s DPH za každý deň omeškania s dodaním Tovaru. Kupujúci si zmluvnú pokutu uplatní vystavením faktúry pre Predávajúceho s lehotou splatnosti 14 kalendárnych dní.

5.4 Práva a povinnosti neupravené touto Zmluvou sa riadia súťažnými podkladmi VO. V prípade rozporov medzi súťažnými podkladmi VO a touto Zmluvou, prednosť majú podmienky uvedené v Zmluve.

**Čl. VI**

**Prevod práv**

* 1. Okamihom riadneho prevzatia Tovaru Kupujúcim prechádza vlastnícke právo k Tovaru z Predávajúceho na Kupujúceho a tiež nebezpečenstvo škody na Tovare.

**Čl. VII**

**Zodpovednosť za vady**

7.1 Predávajúci zodpovedá za to, že predmet kúpy podľa Čl. I tejto zmluvy má v čase prevzatia Zmluvne dohodnuté vlastnosti a parametre, nemá vady, ktoré by znižovali jeho hodnotu alebo schopnosť jeho využitia.

7.2 Ak Predávajúci poruší ustanovenia tejto Zmluvy, Kupujúcemu vzniká nárok na náhradu škody, ktorá mu v dôsledku takéhoto konania vznikla v zmysle § 373 a nasl. Obchodného zákonníka v platnom znení.

7.3 Záručná doba na predmet kúpy je 24 mesiacov odo dňa odovzdania a prebrania Tovaru.

7.4 Predávajúci na vlastné náklady odstráni vady Tovaru zistené v záručnej dobe.

**Čl. VIII**

**Zánik zmluvy**

8.1 Ak zmluvná strana poruší podstatnú povinnosť vyplývajúcu z tejto Zmluvy, druhá zmluvná strana môže od Zmluvy odstúpiť.

**Čl. IX**

**Záverečné ustanovenia**

9.1 Túto Zmluvu je možné meniť a dopĺňať len písomnými dodatkami podpísanými obidvoma Zmluvnými stranami.

9.2 Predávajúci nesie plnú zodpovednosť za škody vzniknuté Kupujúcemu v dôsledku nesplnenia Zmluvných podmienok.

9.3 Zmluva je vyhotovená v štyroch vyhotoveniach, z ktorých každý má platnosť originálu, pričom 2 vyhotovenia obdrží Predávajúci a 2 Kupujúci.

9.4 Vo všetkých prípadoch, ktoré neriešia dojednania obsiahnuté v tejto Zmluve, platia príslušné ustanovenia Obchodného zákonníka v platnom znení, Občianskeho zákonníka v platnom znení a tiež ostatných všeobecne záväzných právnych predpisov SR.

9.5 Táto Zmluva nadobúda platnosť dňom jej podpisu obidvomi zmluvnými stranami, účinnosť nadobúda dňom nasledujúcim po dni jej zverejnenia v centrálnom registri zmlúv.

9.6 Zmluvné strany vyhlasujú, že túto zmluvu uzavreli na základe slobodnej vôle, táto zmluva nebola uzavretá v tiesni ani za nápadne nevýhodných podmienok, Zmluvné strany si ju riadne prečítali, jej obsahu porozumeli a na znak súhlasu ju podpisujú.

9.7 Zmluvné strany vyhlasujú, že sú si vedomé všetkých následkov vyplývajúcich z tejto Zmluvy, že ich Zmluvná voľnosť nie je ničím obmedzená a že im nie sú známe okolnosti, ktoré by im bránili platne uzavrieť túto Zmluvu. V prípade, že táto okolnosť existuje zodpovedajú za škodu, ktorá vznikne druhej zmluvnej strane na základe tohto vyhlásenia.

9.8 Každá zo zmluvných strán sa týmto výslovne zaväzuje, že neprevedie nijaké práva a povinnosti (záväzky) vyplývajúce zo Zmluvy, resp. jej časti na iný subjekt bez predchádzajúceho písomného súhlasu druhej Zmluvnej strany. V prípade porušenia tejto povinnosti jednou zo Zmluvných strán bude zmluva o prevode (postúpení) zmluvných záväzkov neplatná a zároveň druhá Zmluvná strana bude oprávnená od Zmluvy odstúpiť a to s účinnosťou odstúpenia ku dňu keď bolo písomné oznámenie o odstúpení od Zmluvy doručené druhej Zmluvnej strane.

9.9 Zmluvné strany sa dohodli, že v prípade, že zmluvná strana doporučenú poštovú zásielku od druhej zmluvnej strany z akéhokoľvek dôvodu neprevezme, považuje sa táto zásielka za doručenú uplynutím desiateho dňa po jej odovzdaní na poštovú prepravu bez ohľadu na to, či bola skutočne doručená adresátovi.

9.10 Neoddeliteľnou súčasťou tejto Zmluvy je Príloha č. 1 - Presná technická špecifikácia Tovaru.

V ............................., dňa ............ 2021 V Bratislave, dňa .................. 2021

**Za Predávajúceho: Za Kupujúceho:**

............................................... .............................................

Ing. Tomáš Kubasák

**Príloha č. 1 k Zmluve o kúpe Laserového trackera s príslušenstvom**

**Presná technická špecifikácia Tovaru**

**Predmet zákazky:** Laserový tracker s príslušenstvom

**Druh:** Tovar

**Počet:** 1 ks

Laserový tracker má slúžiť na veľmi presné referenčné merania geodetickej kalibračnej základnice pre elektronické diaľkomery vo vonkajších podmienkach. Laserový tracker musí umožňovať najmä presné určovanie meraných dĺžok so submilimetrovou presnosťou a presné určovanie uhlov. Laserový tracker musí umožňovať vykonávať meranie k reflektoru priemeru 38,1 mm (pozn. uvedený presný rozmer na reflektor vychádza z rozmerov otvorov centračných platní bodov kalibračnej základnice). Pod laserovým trackerom sa rozumie samotný prístroj, ovládacia jednotka k prístroju, kontrolný a merací softvér a ďalšie nevyhnutné príslušenstvo. K laserovému trackru je požadovaná aj záruka, podpora, údržba a diagnostika systému. Spracovateľský softvér k laserovému trackru vzhľadom na plánovaný špecifický spôsob spracovania meraných údajov nie je vyžadovaný.

**Popis vlastností a minimálne parametre jednotlivých komponentov zákazky:**

Dodávateľ je povinný dodať všetky fyzické predmety zákazky nové a originálne, nie repasované alebo inak upravené.

**Laserový tracker (LT):**

|  |  |
| --- | --- |
| Presnosť určenia bodu Ux,y,z (reflektoru priemeru 1,5") (podľa ISO 10360-10, ASME B89.4.19-2006), maximálna dovolená odchýlka | max. ± 15 μm + 6 μm/m |
| Presnosť absolútneho merania dĺžky k reflektoru (priemer 1,5") (podľa ISO 10360-10, ASME B89.4.19-2006), maximálna dovolená odchýlka | max. ± 10 μm |
| Presnosť absolútneho merania uhlov  (podľa ISO 10360-10, ASME B89.4.19-2006), maximálna dovolená odchýlka | max. ± 15 μm + 6 μm/m |
| Minimálna meraná dĺžka medzi prístrojom a reflektorom | 0,8 -1 m |
| Maximálna meraná dĺžka medzi prístrojom a reflektorom | min. 150 m |
| Horizontálny rozsah merania | 360° |
| Vertikálny rozsah merania | min. ± 145° |
| Hmotnosť prístroja | max. 8 kg |
| Bezpečnosť lasera podľa IEC 60825-1 (2014-05) | max. trieda 2 |
| Snímač náklonu | áno, vypínateľný |
| Funkcie:   * automatické rozpoznanie reflektora * automatické vyhľadávanie a sledovanie reflektora * vyhľadávanie reflektora pomocou prehľadovej kamery | áno  áno  áno |
| Nabíjateľné batérie vymeniteľné a vložiteľné do meracieho systému LT | 2 ks |
| Výdrž batérií | min. 6 hodín prevádzky |
| Možnosť výmeny batérií bez nutnosti obmedzenia prevádzky (vypnutie alebo standby) | áno |
| Káblové rozhranie | TCP/IP (Cat5) |
| Wireless rozhranie | WLAN (IEEE 802.11n) |
| Pracovná teplota v rozsahu | min. od - 15°C do + 45°C |
| Pracovná relatívna vlhkosť | 0 až 90% |
| Odolnosť voči prachu a vode (podľa IEC 60529) | min. IP54 |

**Ovládacia jednotka LT:**

|  |  |
| --- | --- |
| Displej na ovládacej jednotke   * s informáciami o stave zapnutia a vypnutia systému, * s informáciami o meteorologických parametroch, * so znázornením polohy libely (horizontácia) | áno  áno  áno  áno |
| Zabudovaná meteostanica v ovládacej jednotke (teplota, atmosférický tlak, relatívna vlhkosť)   * presnosť merania teploty * presnosť merania atmosférického tlaku * presnosť merania relatívnej vlhkosti | áno  max. ±0,3 °C  max. ±1,0 hPa  max. ±5 % |
| Držiak na ovládaciu jednotku pre jej upevnenie na statíve, uložiteľná v prepravnom kufríku LT | áno |
| Kontrolka o stave zapnutia / vypnutia systému | áno |
| Kontrolka o WLAN | áno |
| Komunikačné porty pre   * LAN port RJ45 (TCP/IP) * externý snímač vonkajšej teploty okolia * externý snímač vonkajšej teploty objektu | áno  áno  áno |
| Interný snímač vonkajšej teploty | áno |
| Externý snímač vonkajšej teploty | áno |
| Nabíjateľná batéria vymeniteľná a vložiteľná do ovládacej jednotky | 2 ks |
| Výdrž batérie | min. 6 hodín prevádzky |

**Kontrolný softvér k LT:**

|  |  |
| --- | --- |
| Inštalácia na notebook | áno |
| Kontrolné procedúry presnosti LT | áno |
| Kompenzácia parametrov LT | áno |
| Ovládanie funkcie „Automatické vyhľadávanie a sledovanie reflektora“ | áno |
| Ovládanie funkcie „Vyhľadanie reflektora pomocou prehľadovej kamery“ | áno |
| Nastavenie automatického času zapnutia a vypnutia LT | áno |
| Údržba a aktualizáciu systémového softwaru/firmwaru bez časového obmedzenia | áno |

**Merací softvér k LT:**

|  |  |
| --- | --- |
| Inštalácia na notebooku | áno |
| Ovládanie LT | áno |
| Meranie v jednej polohe ďalekohľadu | áno |
| Meranie v dvoch polohách ďalekohľadu | áno |
| Výber meracieho módu z viacerých možností | áno |
| Časová značka meraných údajov | áno, automaticky |
| Ovládanie funkcie „Automatické rozpoznanie reflektora“ | áno |
| Monitorovanie atmosférických podmienok (teplota, atmosférický tlak, relatívna vlhkosť) | áno |
| Zapnutie/vypnutie korekcie meteorologických parametrov na merané veličiny LT | áno |
| Export údajov vo formáte karteziánskych a sférických súradníc a s prislúchajúcimi štandardnými odchýlkami | áno |

**Príslušenstvo:**

|  |  |
| --- | --- |
| Prepravný kufrík pre LT a príslušenstvo | áno |
| Podložka k LT bez optickej olovnice, uložiteľná v prepravnom kufríku LT | áno, 7ks  s hysterézou max. 0,3 mgon |
| Ochranný kryt LT, uložiteľný v kufríku LT | áno |
| Ochranný kryt na ovládaciu jednotku proti dažďu, uložiteľný v prepravnom kufríku LT | áno |
| Spojovacie káble LT, ovládacej jednotky a notebooku, uložiteľné v prepravnom kufríku LT | áno |
| Redukcia do autozapaľovača umožňujúca pripojenie nabíjačky na batériu LT alebo ovládacej jednotky, uložiteľná v kufríku LT | áno |
| Nabíjačka pre jednu batériu LT, vrátane sieťového adaptéra | áno, 1 ks |
| Nabíjačka pre jednu batériu ovládacej jednotky LT, vrátane sieťového adaptéra | áno, 1 ks |
| Diaľkové ovládanie LT využívajúce technológiu IR | áno |
| Reflektor pre LT priemeru 1,5" (RRR) uložiteľný do kufríka/krabičky   * presnosť stredu * dĺžkový ofset ADM merania * polomer * guľatosť * materiál | 2 ks  max. 0,003 mm  max. 0,000 mm±0,003 mm  19,05 mm a max. ±0,0025 mm  max. 0,003 mm  nehrdzavejúca oceľ, magnetický |
| Manuál k LT v slovenskom alebo v českom jazyku | áno |
| Ťažký statív pre LT   * hmotnosť * rozsah vysúvania * materiál * adaptér pri pripevnenie LT na statív | áno, 1 ks  min. 100 kg  min. od 1090 do 1700 mm  oceľ, liatina  áno, 1 ks |
| Hniezdo z nerezovej ocele primontovateľné na statív (závit 5/8") pre umiestnenie reflektora LT priemeru 1,5" | áno, 1 ks |
| Hliníkové hniezdo pre reflektor priemeru 1,5" | áno, 4 ks |
| Podložka k LT s optickou olovnicou | áno, 1ks  s hysterézou max.0,3 mgon |
| Ťažký drevený statív pre použitie vo vonkajších podmienkach najvyššej stability s   * vysúvateľnými nohami do min. 180 cm, * výškovou stabilitou, * maximálnou torznou pevnosťou a   minimálnym horizontálnym driftom pri dlhodobých meraniach,   * pre prístroje do 15 kg, * vhodný pre meranie uhlov s presnosťou pod 1,0 mgon a lepšou | 1 ks  áno  áno  áno  áno  áno |
| * Podložka na postavenie statívu (hrotov statívu) na hladkých plochách | áno, 1 ks |

**Záruka, podpora, iné:**

|  |  |
| --- | --- |
| Záruka na LT 24 mesiacov | áno |
| Záruka na príslušenstvo 24 mesiacov | áno |
| Podpora k LT na 1 rok | mobil a e-mail  min. v pracovných dňoch PO-PI od 8.00 do 16.00 hod |
| Dodanie tovaru na adresu obstarávateľa – dohodnúť 5 dní vopred | áno |
| Školenie obsluhy HW, SW k LT | áno, na mieste dodania, 8 hodín |
| Kalibračný certifikát z kalibrácie systému LT akreditovaným kalibračným laboratóriom v súlade s ISO 17025 | áno |
| Údržba systému LT na 1 rok pozostávajúca min.  - rozobratie systému  - vyčistenie systému  - premazanie systému  - zmontovanie systému  - hrubé nastavenie systému | áno |
| Diagnostika systému LT cez vzdialený prístup na 1 rok umožňujúca zistiť stav systému, funkčnosť a mechanické alebo elektronické poruchy | áno |